Author: Metodistkirken Hvittingfoss

Nyhetsbrev

Rom.12.10 Elsk hverandre inderlig som søsken, sett de andre høyere enn dere selv.

Metodistkirken
Mysen
Anton H. Mysensgt.12 ,1850 Mysen

Våren 2024

Gud elsker deg
- og du kan ikke gjøre noe med det?
Når vi spør mennesker om hva de forbinder med kristen tro, blir svaret ofte de 10 bud. Men det er ikke de ti bud som er kjernen i den kristne tro. Det er ikke de ti bud Jesus starter med å forkynne. Budene, lovene er viktig, men på ingen måte det viktigste. Kjærligheten er det viktigste. Jesus kom til verden pga. Guds kjærlighet til oss. Hele hans liv var et vitnesbyrd om at Gud elsker oss helt inn i døden. Det er vel og bra at vi lever anstendig med hverandre. Det er flott at vi ikke slår ihjel, dreper eller stjeler. De ti bud er gitt oss som Guds gode leveregler. De er med på at vi har det bedre med hverandre og at mennesker lever i fred med hverandre. Men det viktigste Jesus forkynner er at Gud elsker oss. Kjernen i den kristne tro er at Gud elsket verden så høyt at han gav sin Sønn den eneste for at hver den som tror på han ikke skal gå fortapt, men ha evig liv. Skal vi kunne elske hverandre, er det en forutsetning at vi selv føler oss elsket. Guds kjærlighet til oss medfører trygghet, åpenhet og raushet. Et menneske som vet seg elsket deler også denne kjærligheten med andre. Det er som dråper i vann. Det gir ringvirkninger! Dette er Guds ønske for oss alle. Derfor sammenfattes budene slik: «Du skal elske din neste som deg selv» - vit derfor at du er elsket, fordi du ER.
Ingull Grefslie /prest

Hva har hendt siden sist?
Speiderfesten
I september var det invitert til mimrefest for tidligere speidere i
Metodistkirken Mysen. 40 «gamle» speidere samlet seg og det var artig å se hvordan man ganske fort samlet seg «patruljevis». God mat, gode samtaler med gamle kjente, konkurranse, Scouts Own og ikke minst gamle bilder satte ekstra spiss på kvelden.
Julemessen2023
Tusen takk til alle som bidro med loddsalg, kakebakst. Produksjon av varer for salg! Det ble et fantastisk resultat. Hele 83.000,- kom inn til
menighetens arbeid.
Takk til Mysen videregående for lån av kjøkken.
Juleaksjon: Også i år deltok Metodistkirken i «Juleaksjon» i Indre Østfold sammen med NAV. Den Norske kirken, Lions og Bymisjonen. 175 vanskeligstilte familier fikk julegaver og matesker . Takk til alle som bidro med penger, gaver, pakking og utkjøring!
Konserter
I løpet av høsten 2023 hadde Metodistkirken glede av å invitere til litt større konsert arrangementer.
Både konserten med
Roland Utbult i september og jule -
konserten til Markanto trakk fullle hus! Dette vil vi fortsette med også fremover. Allerede 21.januar inviteres det til konsert med koret Via Vitae.(Bildet)

Søndag 21/1 kl.11.00 «Konsertgudstjeneste» med koret Via Vitae
Andakt tilsynsprest Ingull Grefslie
Torsdag 25/1 kl.18.00 Kurs i «Relasjonsledelse» med Leif Jacobsen
Søndag 28/1 kl.11.00 «Bibeldagen» Økumenisk gudstjeneste
i Filadelfiakirken
Onsdag 31/1 kl.18.00 Kveldsbønn i kirken/Ingull Grefslie
Søndag 4/2 kl.17.00 Kveldssamling i kirken.
KABB kveld med Kari Undeland m/flere
Torsdag 8/2 kl.18.00 Kurs i «Relasjonsledelse» med Leif Jacobsen
Søndag 18/2 kl.11.00 Gudstjeneste m/nattverd
Tilsynsprest Ingull Grefslie
Osndag 28/2 kl.18.00 Kveldsbønn i kirken
Torsdag 29/2 kl.18.00 Menighetskonferanse/Årsmøte.
Åpent for alle.
Søndag 3/3 kl.17.00 Kulturkveld
m/May Chanette Bernhus og musikanter
Søndag 17/3 kl.17.00
«Hele Østfold synger»
Metodistkirkene i Østfold inviterer til fellles sangkveld
Metodistkirken i Sarpsborg (St.Mariegt 56, Sarpsborg)

Kalender våren 2024:

Onsdag 20/3 kl.19.00 Konsert med Ingamay Hørnberg og Lennart Sjøholm ( Se omtale neste side)
Onsdag 27/3 kl.18.00 Kveldsbønn i kirken
Lørdag 30/3 kl. 23.00 Påskenattsgudstjeneste i Eidsberg kirke
Mandag 1/4 kl.11.00 2.påskedag Gudstjeneste m/nattverd
Tilsynsprest Ingull Grefslie
Søndag 14/4 kl.11.00 Gudstjeneste Prest Lars Erik Nordby
Søndag 28/4 kl.17.00 Kveldssamling m/ Mysen Barnegospel
Jostein Trømborg taler
Søndag 12/5 kl.11.00 Gudstjeneste
Tilsynsprest Ingull Grefslie
Søndag 26/5 kl.17.00 Kveldssamling m/ Stefanus stiftelsen
Onsdag 29/5 kl.18.00 Kveldsbønn i kirken
Daniel Hop Hansen
Søndag 9/6 kl.11.00 Gudstjeneste m/nattverd
Tilsynsprest Ingull Grefslie, Alicia Broen synger
Søndag 23/6 kl.11.00 Metodistkirkens Årskonferanse
Onsdag 26/6 kl.17.00 Sommerfest i kirkehagen
Vi har alltid kirkekaffe etter søndagens gudstjenester og samlinger.

Kirkemiddag onsdager kl.17.00
Gratis middag serveres hver onsdag i kirken, ingen påmelding og alle er velkommen
Enten det hjelper på budsjettet, eller du synes det er hyggelig å spise sammen med noen - du kan alltid glede deg til onsdag!
Formiddagstreff På formiddagstreffene er det andakt, god bevertning, allsang og utlodning. Vi pleier også å få besøk fra ulike personer som snakker om ulike temaer. Våren 2024 møtes vi kl 11.00: 6/2, 5/3, 9/4, 7/5,4/6 i Metodistkirken
Konserter våren 2024 Vi satser fortsatt på samarbeid med både lokale og eksterne kultur arrangører. ALLE skal ha mulighet til å gå på en god/hyggelig konsert. 3.mars kl.17.00 ønsker vi velkommen til kulturkveld med May Chanett Bernhus og musikanter. May Chanett er godt kjent for mange som tidligere daglig leder hos Mysenbyen As og Dirigent/instruktør hos Korps. (Foto: Smaalenene Avis)
20/3 kl.17.00 ønsker vi velkommen til Inga May Hørnberg. er en svensk sanger, programleder i TV 3 og skuespiller og kjent fra det svenske TV-programmet Skurt. Ingamay gjør gjerne kirkekonserter, og har bla. deltatt på Skjærårdssang i Langesund.

Med seg på konsertene har hun sin ektemann Lennart Sjøholm som er hennes pianist. Lennart er en av Sveriges mest kjente musikkprodusenter, og har bla. hjulpet artister som Carola, Roland Utbult, Kikki Danielsson, Lisa Nilsson, Christer Sjögren, Tommy Körberg och Sanna Nielsen.
Har du lyst til å være frivillig?
Hver onsdag serveres gratis middag. Dette lages av frivillige hver uke. Kan du tenke deg å være med å lage middag, vaske opp og rydde, eller bidra på annen måte 1-2 ganger i halvåret ta kontakt med Mona Trømborg på tlf: 95481029
For å kunne gjøre hverdagene bedre og til et lyspunkt for flest mulig, trenger vi så mange varme hjerter, kloke hoder, trygge hender og stødige føtter som mulig.
Vårens dugnad finner sted 26.og 27. april! Du er hjertelig velkommen med trillebår, rake og feiekost.
Det skal tidlig krøkes—alle kan bidra!
Vil du følge med i hva som skjer i Metodistkirken? Ikke bare på Mysen, men i Norge eller verden

Årsmøte
Årsmøte i Metodistkirken Mysen eller menighetskonferansen som vi kaller det skjer torsdag 29/2 kl.18.00 Det er tilsynsprest Svein Veland som leder selve møtet, vi behandler rapporter, regnskap og vi foretar valg. Det er anledning til å ta opp saker vi brenner for, og det er mulig å stille spørsmål, eller komme med både ros og ris til tilsynsprest eller menighetens ledelse. Selv om det kun er medlemmer som har stemmerett, er møtet åpent for alle som er interessert i å vite litt mer om hva som skjer i menigheten og kirken ellers.
Sakspapirene offentliggjøres minst en uke på forhånd.

Ta kontakt om du har spørsmål, ønsker besøk, eller trenger noen å snakke med!
Dgl.leder Mona Trømborg: Du kan ta kontakt med henne på: mysen@metodistkirken.no eller telefon: 95481029
Prest Mysen/Tilsynsprest Ingull Grefslie:
Henne treffer du på: ingull.grefslie@metodistkirken.no eller tlf: 99732119

#